ඔන්න කකුල් දෙකත් බිම ගෑවෙනව....කුස්සියෙ උයන ගමන් හිටපු ආච්චි අම්මත් හිනා වුණා.තාත්තගෙ ඔඩොක්කුවෙ ඉඳගෙන කිරි බීල ජනූ අම්මත් එක්ක මූණ සෝදන්න ගියා.වෙනද දත් මදින්න බෑ කියල බිම පෙරලෙන ගෑනි අද සද්දයක් නැතිව අම්මට දත් මද්දවන්න ඉඩ දුන්න.කාමරේ ඇඳ උඩ පුංචි යුනිෆෝම් එකකුයි හතරැස් ගැටයක් දාලම තියෙන පිටිපස්සෙන් ටික් එකක් හයි කරල තියෙන නිල් පාට ටයි එකකුයි ජනූ එනකල් හිනා වෙවී බලන් හිටිය.අම්ම ලෑස්ති වෙලා ජනූට අන්දවන්න එනකල්ම ජනූ අම්මගෙන් එක එක විදියෙ ප්‍රශ්න ඇහුවමං යන්නෙ මොන ඉස්කෝලෙටද අම්මෙ.